જનાબે લુકમાન અને જનાબે ઝુલ્કરનૈનના નામથી ભવિષ્યમાં આવનારા લોકો સાથે સરખામણી થઈ ન શકે. ભુતકાળમાં થઇ ગયેલા લોકોના બારામાં હસદ અને કીનાને ભડકાવી નથી શકાતો અને ન તો તકસાધુઓ તેનો ફાયદો ઉઠાવી શકે છે. પરંતુ ભવિષ્યમાં આવનારા લોકો માટે આ જોખમ હોય છે. શું તમે એમ વિચારો છો કે ફક્ત કુરઆનમાં નામ આવવાથી મુશ્કીલ હલ થઇ જશે? શું તમો એમ વિચારો છો કે જો ઇમામે ઝમાના(અ.સ.)નું નામ કુરઆનમાં લેવામાં આવે તો ઈતિહાસનાં આ લાંબા સમયગાળામાં શું શક્ય નથી કે સ્વાર્થી અને શોહરતના ભુખ્યા લોકો તેનો ખોટો ફાયદો ઉઠાવતે અને અમુક લોકો પોતાના ખાસ હેતુ પુરા કરવા ઇમામે ઝમાના(અ.સ.)ના અસ્તિત્વનો જ ઇન્કાર કરી દેતે? ઇતિહાસના અનુભવથી એ વાતની ખબર પડી જાય છે કે અગર ઇમામે ઝમાના(અ.સ.)નું નામ કુરઆનમાં સ્પષ્ટપણે આવત તો પણ સ્વાર્થી અને જુઠા લોકો મહદવીય્યતનો જુઠો દાવો કરત અને પોતાનું નામ “મહદીએ મવઉદ” રાખત, જેથી વહેતી ગંગામાં પોતાના હાથ ધોઇ લે અને તેમના નામ અને લોકોના ઇન્તેઝારનો ખોટો ફાયદો ઉપાડી લે.